दादरी – बादलपुर कोतवाली क्षेत्र के धूममानिकपुर बाईपास के पास ट्रक की चपेट में आने से बाइक सवार की मौत हो गई। हादसे के बाद ट्रक का ड्राइवर वाहन समेत भाग निकला। बादलपुर कोतवाली के इंचार्ज सुरेद्र सिंह भाटी ने बताया कि सिकंदराबाद निवासी सलमान (20) अपने पिता के साथ बाइक से घर लौट रहा थे। धूममानिकपुर बाईपास के पास ट्रक ने बाइक में टक्कर मार दी। इससे सलमान की मौत हो गई। उसके पिता गंभीर रूप से घायल हैं। जिनको नजदीक के अस्पताल में भर्ती कराया गया है पुलिस मामले की जाँच में जुटी है और ट्रक ड्राईवर की तलाश की जा रही है।